ร้านในซอยอุดมสุข เห็นว่าปรับปรุงมาได้สักระยะ ดูโอ่โถงดี แอร์เย็นสบาย ลานจอดรถด้านหน้าร้านสะดวก จอดได้หลายคันอยู่ (อย่าลืมให้ทางร้าน stamp บัตรด้วยนะจ้ะ) 

มาช่วงค่ำอีกชั่วโมงครึ่งได้เวลาปิดร้าน เมนูหลากหลาย ทั้งอาหารไทย จีน ฝรั่ง พิจารณาไม่หมด เสิร์ฟรวดเร็วอย่างต่อเนื่อง (ไม่ชอบอ่ะ ถ่ายรูปไม่ทัน ????) 

# ผัดผักหวานปลาสลิด 120.- มาจานแรก แต่เฟล ไม่น่าทานเลย ไม่ใช้ส่วนยอด ผักแก่ๆสับๆมา คุ้ยหาปลาสลิดทอดได้ 4-5 ชิ้นเล็กๆ รสชาติร้านข้าวต้มกุ๊ย เค็มปะแล่มๆ

# ต้มแซ่บกระดูกหมูอ่อน 140.- แซ่บพอใช้ เน้นซดน้ำ ควานหาเนื้อไม่ค่อยเจอ

# ออส่วนหอยนางรม 160.- ไม่คาดคิดว่า จานนี้(อาหารจีน)จะมาอร่อยในร้าน(ชื่อลาว) หอยสด ตัวใหญ่ แป้งไม่เป็นแป้งเปียก ปรบมือให้ ???????????? 

# สเต็กลาว(หมู) 180.- ผิดคาด นึกว่าจะมาในรูปเนื้อ(หมู)ย่าง จิ้มแจ่ว ประมาณนั้น ... นี่เล่นคลุกซอสมะเขือเทศมา รสชาติไปทาง(ปีกไก่)เหล้าแดง / มีส้มตำถ้วยน้อยมาเคียง(อร่อย) พร้อมแจ่วอีกถ้วย

# ไก่ย่างเขาสวนกวาง 180.- จานนี้ 4 ???????????????? ย่างมาได้สุกพอเหมาะ ความหอมเข้าเนื้อ & หนังกรอบ 

# ส้มตำไข่เค็ม 80.- รสดีเลย ไม่เสียชื่อร้าน (มีสารพัดตำ ที่น่ากลับมาไล่ชิมโอกาสหน้า)

# เกี๊ยวผักโขมอบชีส 140.- เมนูนี้ก้ำกึ่ง 4 ???????????????? แป้งกรอบ ไส้เยอะ ไม่เลี่ยนชีสสักเท่าไหร่ จิ้มซอสบ๊วย เข้ากันได้อย่างไม่น่าเชื่อ

# กระพงคั่วพริกไทยดำ 360.- ปลาตัวขนาดกลางๆ แม้เนื้อจะไม่สดชั๊วะ แต่ทอดมาได้กรอบ คั่วรสเค็มกำลังเหมาะ เคี้ยวเพลินทั้งพริกไทยสด+กระเทียมเจียวหอมๆ

ราคา net ... ของหวานก็เยอะ แต่ดึกละ ฝากแปะไว้ก่อน นิ